## Pravilnik o izmjenama i dopunama Pravilnika o uvjetima za stjecanje i provjeru stručnih znanja potrebnih za dobivanje dozvole ili licence za obavljanje poslova brokera, investicijskog savjetnika, ovlaštenog upravitelja mirovinskim fondovima

### NN 26/2008 (29.2.2008.), Pravilnik o izmjenama i dopunama Pravilnika o uvjetima za stjecanje i provjeru stručnih znanja potrebnih za dobivanje dozvole ili licence za obavljanje poslova brokera, investicijskog savjetnika, ovlaštenog upravitelja mirovinskim fondovima

# HRVATSKA AGENCIJA ZA NADZOR FINANCIJSKIH USLUGA

**888**

Na temelju odredbi članka 15. stavka 1. točka 1. Zakona o Hrvatskoj agenciji za
nadzor financijskih usluga (»Narodne novine« br. 140/05), članka 14. stavka 5.
Zakona o obveznim i dobrovoljnim mirovinskim fondovima (»Narodne novine« br.
49/99, 63/00, 103/03, 177/04 i 71/07) i članka 10. stavka 6. Zakona o
mirovinskim osiguravajućim društvima i isplati mirovina na temelju individualne
kapitalizirane štednje (»Narodne novine« br. 106/99, 63/00 i 107/07) Hrvatska
agencija za nadzor financijskih usluga na sjednici održanoj 21. veljače 2008.
godine donijela je

## PRAVILNIK

### O IZMJENAMA I DOPUNAMA PRAVILNIKA O UVJETIMA ZA STJECANJE I PROVJERU STRUČNIH ZNANJA POTREBNIH ZA DOBIVANJE DOZVOLE ILI LICENCE ZA OBAVLJANJE POSLOVA BROKERA, INVESTICIJSKOG SAVJETNIKA, OVLAŠTENOG UPRAVITELJA MIROVINSKIM FONDOVIMA

Članak 1.

Ovim Pravilnikom mijenja se uvod Pravilnika o uvjetima za stjecanje i provjeru
stručnih znanja potrebnih za dobivanje dozvole ili licence za obavljanje poslova
brokera, investicijskog savjetnika i ovlaštenog upravitelja mirovinskim
fondovima (»Narodne novine« broj 97/06 i 92/07, dalje u tekstu: Pravilnik) tako
da se dodaje tekst: i članka 10. stavka 6. Zakona o mirovinskim osiguravajućim
društvima i isplati mirovina na temelju individualne kapitalizirane štednje
(»Narodne novine« broj 106/99, 63/00 i 107/07).

Članak 2.

Ovim Pravilnikom mijenja se naziv Pravilnika tako da sada glasi: Pravilnik o
uvjetima za stjecanje i provjeru stručnih znanja potrebnih za dobivanje dozvole
ili licence za obavljanje poslova brokera, investicijskog savjetnika, ovlaštenog
upravitelja mirovinskim fondovima i ovlaštenog upravitelja mirovinskih
osiguravajućih društava.

Članak 3.

Članak 1. Pravilnika mijenja se i sada glasi:
Ovim Pravilnikom propisuje se obrazovni program i uvjeti za stjecanje i provjeru
stručnih znanja potrebnih za dobivanje dozvole ili licence za obavljanje poslova
brokera, investicijskog savjetnika, ovlaštenog upravitelja mirovinskim fondovima
i ovlaštenog upravitelja mirovinskih osiguravajućih društava, Hrvatske agencije
za nadzor financijskih usluga (dalje u tekstu: Agencija).

Članak 4.

Članak 2. Pravilnika mijenja se i sada glasi:
Dozvola ili licenca za obavljanje poslova brokera, investicijskog savjetnika,
ovlaštenog upravitelja mirovinskim fondovima i ovlaštenog upravitelja
mirovinskim osiguravajućim društvima, izdat će se fizičkoj osobi koja ispunjava
uvjete propisane Zakonom o tržištu vrijednosnih papira, Zakonom o obveznim i
dobrovoljnim mirovinskim fondovima, Zakonom o mirovinskim osiguravajućim
društvima i isplati mirovina na temelju individualne kapitalizirane štednje i
pravilnicima koji su doneseni na temelju tih zakona.

Članak 5.

U članku 3. stavci 1. i 5. Pravilnika mijenjaju se i sada glase:
(1) Obrazovni program za provjeru stručnih znanja potrebnih za obavljanje
poslova brokera, investicijskog savjetnika, ovlaštenog upravitelja mirovinskim
fondovima i ovlaštenog upravitelja mirovinskim osiguravajućim društvima (dalje u
tekstu: ispit) organizira Agencija.
(5) Pohađanje obrazovnog programa nije uvjet za pristupanje ispitu za provjeru
stručnih znanja potrebnih za dobivanje dozvole ili licence za obavljanje poslova
brokera i investicijskog savjetnika, ali je uvjet za pristupanje ispitu za
provjeru stručnih znanja potrebnih za dobivanje dozvole ili licence za
obavljanje poslova ovlaštenog upravitelja mirovinskim fondovima i mirovinskim
osiguravajućim društvima.

Članak 6.

U članku 5. stavak 4. Pravilnika mijenja se i sada glasi:
(4) U slučaju da nisu održana predavanja, Agencija može održati ispitni rok i
ranije, osim za ovlaštene upravitelje mirovinskim fondovima i mirovinskim
osiguravajućim društvima.

Članak 7.

U članku 6. stavak 2. Pravilnika mijenja se i glasi:
(2) Agencija nakon prikupljenih zahtjeva utvrđuje listu kandidata koji
zadovoljavaju kriterije iz stavka 1. ovog članka i članka 3. stavka 5. ovog
Pravilnika za pristupanje ispitu i objavljuje je na svojoj web stranici.

Članak 8.

U članku 7. stavak 2. Pravilnika mijenja se i glasi:
(2) Uz zahtjev za polaganje ispita kandidati obvezno prilažu i dokaze da
udovoljavaju uvjetima iz članka 6. ovog Pravilnika.

Članak 9.

(1) U članku 9. dodaje se stavak 4. koji glasi:
(4) Ispit za provjeru stručnih znanja za dobivanje licence za obavljanje poslova
ovlaštenog upravitelja mirovinskim osiguravajućim društvima obuhvaća područja:
– financijske institucije i tržišta;
– financijska i investicijska analiza;
– vrijednosni papiri;
– teorija portfolija;
– upravljanje poslovnim financijama i čitanje financijskih izvješća;
– računovodstvo mirovinskih fondova i mirovinskih osiguravajućih društava;
– aktuarstvo u mirovinskom osiguranju;
– ekonomika mirovinskog osiguranja;
– marketing financijskih usluga;
– poslovno upravljanje i poslovna etika;
– hrvatsko trgovačko pravo;
– hrvatsko mirovinsko osiguranje;
– hrvatski zakonodavni i institucionalni okvir funkcioniranja financijskih i
mirovinskih tržišta.
(2) Stavci 4. i 5. članka 9. postaju stavci 5. i 6.

Članak 10.

U članku 10. stavak 1. Pravilnika mijenja se i sada glasi:
(1) Ispit se polaže pred Komisijom za provjeru stručnih znanja potrebnih za
dobivanje dozvole ili licence za obavljanje poslova brokera, investicijskog
savjetnika, ovlaštenog upravitelja mirovinskim fondovima i ovlaštenog
upravitelja mirovinskih osiguravajućih društava (dalje u tekstu: Ispitna
komisija).

Članak 11.

U članku 11. stavak 2. mijenja se i sada glasi:
(2) Ispit se polaže na hrvatskom jeziku i to u pisanom obliku.

Članak 12.

Danom stupanja na snagu ovog Pravilnika prestaje važiti Pravilnik o uvjetima za
stjecanje i obnavljanje licenci za upravljanje mirovinskim osiguravajućim
društvima (»Narodne novine« broj 2/05).

Članak 13.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/06-01/27
Urbroj: 326-01-08-3
Zagreb, 21. veljače 2008.

Član Uprave
**Ivica Letinić**, v. r.

**Obrazac br. 1**

ZAHTJEV ZA POLAGANJE ISPITA
Zaokružiti:
rZa obavljanje poslova brokera
rZa obavljanje poslova investicijskog savjetnika
rZa obavljanje poslova upravitelja mirovinskim fondovima
rZa obavljanje poslova upravitelja mirovinskih osiguravajućih društava
1. Ime i prezime:
2. Datum, mjesto i država rođenja:
3. Stručna sprema i zanimanje:
4. Poslodavac:
5. Adresa stanovanja:
6. Adresa za prepisku u vezi sa polaganjem ispita:
7. Telefon:
8. Telefax:
9. E-mail:
Datum Potpis
\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_
PRILOG ZAHTJEVU:
1. dokaz o državljanstvu, pri čemu hrvatski državljani dostavljaju ovjerenu
presliku domovnice, a strani državljani ovjerenu presliku putovnice,
2. dokaz o znanju hrvatskog jezika (odnosi se samo na strane državljane, a
dokazuje potvrdom izdanom od strane nekog od filozofskih fakulteta u Republici
Hrvatskoj),
3. dokaz o posjedovanju najmanje visoke stručne spreme (dokazuje se ovjerenim
preslikom diplome, a u slučaju inozemne isprave ovjerenim dokumentom o
priznavanju inozemne visokoškolske kvalifikacije u svrhu zapošljavanja ili
nastavka obrazovanja izdanu od strane nadležnog tijela u Republici Hrvatskoj),
4. dokaz o plaćenoj naknadi za polaganje ispita.

**Obrazac br. 2**

ZAHTJEV ZA POHAĐANJEM OBRAZOVNOG PROGRAMA

1. Ime i prezime:
2. Datum, mjesto i država rođenja:
3. Stručna sprema i zanimanje:
4. Poslodavac:
5. Adresa stanovanja:
6. Adresa za prepisku:
7. Telefon:
8. Telefax:
9. E-mail:
Datum Potpis
\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_
PRILOG ZAHTJEVU:
1. dokaz o plaćenoj naknadi za pohađanje obrazovnog programa

Pravilnik, NN 26/2008-888
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)